Xanlar mirzə Qovanlı-Qacar

Xanlar mirzə Abbas mirzə oğlu Qovanlı-Qacar (?-1862) — Qacar şahzadəsi, vali.

 Həyatı 
Abbas mirzənin on yeddinci oğlu Xanlar mirzə Təbriz şəhərində anadan olmuşdu. Mükəmməl saray təhsili almışdı. Heşmətüddövlə ləqəbini daşıyırdı.

Xanlar mirzə Heşmətüddövlə 1835-ci ildən 1837-ci ilədək Yəzd əyalətini idarə etmişdi. 1837-ci ildən 1841-ci ilədək Kirman və Sistan əyalətlərinə başçılıq etmişdi. 1841-ci ildən 1848-ci ilədək Həmədan əyalətinin valisi olmuşdu. 1848-ci ildən 1851-ci ilədək Mazandaran əyalətini idarə etmişdi. 1851-ci ildən 1860-cı ilədək Lurestan əyalətinə başçılıq etmişdi.

1852-ci ildə İldırım mirzə ilə qardaşı Xanlar mirzə arasında münaqişə yarandı. Xanlar mirzə şaha şikayət etdi. Şah ona İldırım mirzəni cəzalandırmaq icazəsi verdi. Xanlar mirzə əmr etdi ki, qardaşı İldırım mirzəni soyundurub, zəncirləsinlər və Ərdəbilə aparıb, zindana salsınlar. İldırım mirzə elə orada zindanda vəfat etdi.

Xanlar mirzə 1862-ci ildə vəfat edib.

 Ailəsi 
Xanlar mirzənin Cəlal mirzə, Nəsrulla mirzə, Əliməhəmməd mirzə, Qulamhüseyn mirzə, Əkbər mirzə adlı oğlanları vardı.

 Mənbə 


 Xarici keçidlər 
  Xanlar mirzə Heşmətüddövlə 

 Həmçinin bax 
 Qacarlar
 Abbas mirzə Qovanlı-Qacar

Kateqoriya:Qacar şahzadələri
Kateqoriya:Təbrizdə doğulanlar
Kateqoriya:Tehranda vəfat edənlər